మళ్లీ ఆయనే శత్రువా? — తెలుగు పోస్ట్
Homeఎడిటర్స్ ఛాయిస్మళ్లీ ఆయనే శత్రువా?
మళ్లీ ఆయనే శత్రువా?
23/02/2020,11:59 సా. Ravi Batchali ఎడిటర్స్ ఛాయిస్, ఒపీనియన్
యడ్యూరప్ప మంత్రి వర్గ విస్తరణ చేశారు. అంతా సజావుగా సాగుతుందనుకుంటున్న సమయంలో అసంతృప్తి క్రమంగా చోటు చేసుకుంటోంది. గతంలో యడ్యూరప్ప ను ముఖ్యమంత్రి పీఠం నుంచి దించి అప్పట్లో ముఖ్యమంత్రి అయిన జగదీష్ షెట్టర్ నేతృత్వంలోనే తిరిగి అసమ్మతి రాజుకుంటుండటం విశేషం. తిరిగి పాత కథ కన్నడనాట రిపీట్ అవుతుందా? అన్న సందేహాలు కమలం పార్టీలో నెలకొని ఉన్నాయి.
కేబినెట్ విస్తరణ తర్వాత….
ఇటీవలే యడ్యూరప్ప కేబినెట్ విస్తరించి పక్షం రోజులు దాటింది. అయితే సీనియర్ నేతలెవ్వరికీ ఈ మంత్రివర్గ విస్తరణలో చోటు లభించకపోవడతో వారు ఆగ్రహంతో ఉన్నారు. పార్టీ మారి వచ్చిన వారికి యడ్యూరప్ప పెద్ద పీట వేశారు. మొత్తం 10 మందిని కేబినెట్ లో యడ్యూరప్ప చేర్చుకోగా అందులో తొమ్మిది మంది ఇతర పార్టీల నుంచి వచ్చిన నేతలే కావడం గమనార్హం. యడ్యూరప్ప పట్టుబట్టి అధిష్టానాన్ని ఒప్పించి మరీ వారికి పదవులు కట్టబెట్టారు.
జగదీష్ షెట్టర్ నేతృత్వంలో…
ఈ నేపథ్యంలో యడ్యూరప్ప కేబినెట్ లో మంత్రిగా ఉన్నా జగదీష్ షెట్టర్ నివాసంలో ఇటీవల రహస్య సమావేశం జరిగింది. ఈ సమావేశానికి బీజేపీ ఎమ్మెల్యేలు పెద్ద సంఖ్యలో హాజరయ్యారు. మంత్రివర్గ విస్తరణలో అవకాశం దక్కని వారు ఈ సమావేశానికి వచ్చి యడ్యూరప్పపై తమ అసంతృప్తిని వ్యక్తం చేసినట్లు చెబుతున్నారు. అయితే వీరు ఎటువంటి నిర్ణయం తీసుకున్నారన్నది బయటకు రాకపోయినా బీజేపీలో ఏదో జరుగుతుందన్నది మాత్రం అర్థమవుతోంది.
మరోసారి విస్తరణ?
అలాగే దాదాపు 25 మంది ఎమ్మెల్యేలు బీజేపీ జాతీయ ప్రధాన కార్యదర్శి సంతోష్ తో భేటీ కావడం కూడా ప్రాధాన్యత సంతరించుకుంది. యడ్యూరప్ప నిర్ణయంపై వీరంతా అసంతృప్తి వ్యక్తం చేసినట్లు తెలిసింది. పార్టీ మారిన వారికే పదవులా? అని ప్రశ్నించినట్లు సమాచారం. గతంలోనూ జగదీష్ షెట్టర్ యడ్యూరప్ప సీఎం పదవి నుంచి దిగిపోవడానికి కారణమయ్యారు. మళ్లీ అదే కథ రిపీట్ అయ్యేలా ఉందన్న వ్యాఖ్యలు కన్నడనాట విన్పిస్తున్నాయి. అయితే మరోసారి మంత్రి వర్గ విస్తరణ ఉండటంతో వీరంతా వేచి చూస్తారా? లేదా యాక్షన్ లోకి దిగుతారా? అన్నది వేచి చూడాల్సిందే.
malli aayane satruva? u telugu post
Homeediters chaayismallii aayane satruva?
malli aayane satruva?
23/02/2020,11:59 saa. Ravi Batchali editers chaayis, opinian
yadyurappa mantri varga vistarana chesaru. antaa sajavuga saagutundanukuntunna samayamlo asantrupti kramangaa chotu chesukuntondi. gatamlo yadyurappa nu mukhyamantri peetham nunchi dinchi appatlo mukhyamantri ayina jagadish shetter netrutvamlone tirigi asammati rajukuntundatam visesham. tirigi paata katha kannadanata repeate avutundaa? anna sandehaalu kamalam paartiiloo nelakoni unnaayi.
kabinet vistarana tarvaam.
itivale yadyurappa kabinet vistarinchi paksham rojulu daatindi. ayithe seanier nethalevvariki ee mantrivarga vistaranalo chotu labhinchakapovadatho vaaru aagrahamto unnaaru. party maari vachina vaariki yadyurappa pedda peeta vaesaaru. mottam 10 mandini kabinet loo yadyurappa cherchukoga andulo tommidi mandi itara paarteela nunchi vachina nethale kaavadam gamanarham. yadyurappa pattubatti adhishtaanaanni oppinchi mari vaariki padavulu kattabettaru.
jagadish shetter netrutvamloni
ee nepathyamlo yadyurappa kabinet loo mantrigaa unna jagadish shetter nivaasamlo iteevala rahasya samavesam jarigindi. ee samavesaniki bgfa emmelyelu pedda sankhyalo haajarayyaaru. mantrivarga vistaranalo avakaasam dakkani vaaru ee samavesaniki vachi yadyurappapai tama asantruptini vyaktam chesinatlu chebutunnaru. ayithe veeru etuvanti nirnayam teesukunnarannadi bayataku rakapoyina beejeepeelo edho jarugutundannadi maatram ardhamavutondi.
marosari vistarana?
alaage daadaapu 25 mandi emmelyelu bgfa jaateeya pradhaana kaaryadarsi santosh thoo bheti kaavadam kuudaa praadhaanyata santarinchukundi. yadyurappa nirnayampai veerantaa asantrupti vyaktam chesinatlu telisindi. party maarina vaarike padavula? ani prasninchinatlu samacharam. gatamloonuu jagadish shetter yadyurappa cm padavi nunchi digipovadaaniki kaaranamayyaaru. malli adhe katha repeate ayyela undanna vyaakhyalu kannadanata vinpistunnaayi. ayithe marosari mantri varga vistarana undatamtho veerantaa vechi chustara? leda action loki digutara? annadi vechi chudalsinde.